લગભગ સવા બે વર્ષ પહેલા આપણી વેબસાઇટ પરની Ask Me સુવિધા બંધ કરવાની ફરજ પડી હતી. ફરજ પડવા પાછળનું એકમાત્ર કારણ એ હતું કે તેના પર બિન જરૂરી પ્રશ્નોનો ‘મારો’ ચલાવવામાં આવતો હતો. પરંતુ આજે બે વર્ષ બાદ વિદ્યાર્થીઓના ઇમેઇલ પરથી એવુ લાગી રહ્યું છે કે આ સુવિધા ફરી એકવાર શરૂ કરવી જરૂરી જ નહી પણ અનિવાર્ય છે. તેથી આ નવા વર્ષમાં વિદ્યાર્થીઓ માટે આ RIJADEJA.com વેબસાઇટ પર Ask Me સુવિધા ફરીવાર શરૂ કરવામાં આવી રહી છે. આશા છે વિદ્યાર્થીઓ આ સુવિધાનો યોગ્ય લાભ ઉઠાવશે તેમજ બિન જરૂરી પ્રશ્નો નહી પુછે... આ પ્રકારના બિન જરૂરી પ્રશ્નોમાં મોટા ભાગે એવા પ્રશ્નો હોય કે કોઇ પરીક્ષા ક્યારે આવશે?, કોઇ પરીક્ષાનું પરિણામ ક્યારે આવશે?, શું પોલીસમાં ફરીથી ભરતી આવશે?, વૉટ્સએપ પર અમુક હજાર ભરતીના મેસેજ આવે છે તે સાચા છે?.. મિત્રો આવા એકપણ પ્રશ્નનનો સાચો જવાબ આપી શકાય નહી કેમકે, કોઇ પરીક્ષા અથવા તેનું પરિણામ ક્યારે આવશે તે માહિતી જે-તે વિભાગો દ્વારા મોટા ભાગે જાહેર કરવામાં આવતી નથી. રહી વાત વૉટ્સએપના મેસેજની તો તેના માટે જણાવવાનું કે આવા મેસેજ મોટા ભાગે કોચીંગ સેન્ટરો દ્વારા પોતાનો ધંધો ‘ચાલુ’ રાખવા માટે બનાવવામાં આવતા હોય છે તેથી તેના પર ભરોસો કરી શકાય નહી.